ผู้ประกันตนมาตรา 33 ฉีดวัคซีน แรงงานปลอดภัยพร้อมกลับมาเดินหน้าเศรษฐกิจได้
นายนันทชัย ปัญญาสุรฤทธิ์ โฆษกสำนักงานประกันสังคม กล่าวถึงการเปิดศูนย์ฉีดวัคซีนผู้ประกันตนมาตรา 33 ที่สนามกีฬาไทย-ญี่ปุ่น ดินแดง กรุงเทพฯ อีกครั้ง หลังปิด 2 วัน เมื่อวันที่ 12-13 มิถุนายนที่ผ่านมาเพื่อปรับปรุงสถานที่และระบบฐานข้อมูลให้มีประสิทธิภาพสูงสุด ว่า เมื่อวาน (14 มิ.ย.64) เป็นวันแรกที่กลับมาเปิดให้บริการศูนย์ฉีดของสำนักงานประกันสังคมอีกครั้ง แต่กลับมาเปิด 36 ศูนย์ จากที่มีทั้งหมด 45 ศูนย์ อย่างไรก็ตาม ภาพรวมบริการเป็นตามเป้าหมาย โดยผู้เข้ารับบริการเป็นผู้ที่ถูกยกเลิกนัดเมื่อวันที่ 12-13 มิถุนายนที่ผ่านมา แล้วสถานประกอบการเข้ามายืนยันตัวเลขอัพเดทลูกจ้างของตนเองที่ต้องการรับการฉีดวัคซีนผ่านระบบ e-Services หลังที่ผ่านมาพบทั้งกรณีลงทะเบียนซ้อนไว้หลายที่ มีผู้ไปรับบริการฉีดที่อื่นไปแล้ว การหใสถานประกอบการยืนยันรายชื่อ จำนวนอีกครั้งเพื่อให้เห็นตัวเลขที่ชัดเจน ไม่ให้ทับซ้อนกับการลงทะเบียนช่องทางอื่น ทั้งนี้ ผู้ประกันมาตรา 33 ที่ถูกเลื่อนนัดแต่ยังไม่ได้รับแจ้งนัดหมายใหม่ ขอให้ตรวจสอบสถานประกอบการตนเอง ว่าได้มีการยืนยันระบบ e-Services แล้วหรือไม่ ซึ่งระบบนี้เข้าดำเนินการได้ไม่ว่าจะเป็นสถานประกอบการเล็กหรือใหญ่สำหรับแผนการให้บริการซีนวัคซีนแก่แรงงานผู้ประกันตน มาตรา 33 แบ่งเป็นระยะแรก ช่วงเดือนมิถุนายนนี้ จะให้บริการในพื้นที่ กทม. ก่อน ระยะ 2 ประมาณเดือนกรกฎาคมถึงสิงหาคม 2564 จะไปให้บริการในพื้นที่อุตาสาหกรรมอีสเทิร์นซีบอร์ด 3 จังหวัด คือ ระยอง ฉะเชิงเทรา ชลบุรี ส่วนระยะ 3 เมื่อได้รับวัคซีน จะลงพื้นที่สีแดงเข้ม ปริมณฑล คือ สมุทรปราการ ปทุมธานี นนทบุรี สมทรสาคร นครปฐม เชียงใหม่ และระยะ 4 จะกระจายฉีดในพื้นที่ 67 จังหวัดที่เหลือ โดยให้ความสำคัญกับสถานประกอบการขนาดใหญ่ที่มีคนงานจำนวนมาก หวังสร้าง ภูมิคุ้มกันหมู่ เพื่อให้เศรษฐกิจเดินต่อได้